**מרינה ביי סנדס** (באנגלית: **Marina Bay Sands**) הוא אתר נופש משולב במתחם מרינה ביי שבסינגפור. האתר הוא של חברת לאס וגאס סנדס (LVS) שבבעלות שלדון אדלסון, הוא הבניין היקר ביותר בעולם, שעלה 5.5 מיליארד דולר אמריקאי, הכוללים עלות קרקע.

עם סיום בניית הקזינו, המתחם כולל מלון עם 2,561 חדרים, מרכז קונגרסים המשתרע על פני 120,000 מ"ר, 74,000 מ"ר הכולל קניון, מוזיאון, שני תיאטראות גדולים, שבע מסעדות שף, מרכז החלקה על הקרח, שני פביליון צפים מקריסטל וקזינו האטריום הגדול בעולם עם 500 שולחנות ו-1,600 מכונות הימורים. מעל הקומפלקס מתנשא פארק אווירי ("SkyPark") בעל קיבולת של 3,900 איש ובריכת שחיה באורך 150 מטר, המאפשרת נוף פנורמי של כל סינגפור.

היסטוריה והשקעה
---------------

אדלסון החל בתכנון הפרויקט אחרי זכייה במכרז בינלאומי של ממשלת סינגפור ב-2006, בו השתתפו 19 חברות. מכרז זה יצא במטרה להגדיל את היקף התיירות הנכנסת לסינגפור. מי שתכננו הוא האדריכל משה ספדיה. לאס וגאס סנדס התחייבה להשקיע 3.85 מיליארד דולר סינגפורי בפרויקט, לא כולל את העלות השקועה של 1.2 מיליארד דולר סינגפורי של 560,000 מ"ר של הקרקע עצמה. עם עליית מחירי החומרים (חול ופלדה) והמחסור בכוח עבודה, עלויות הפרויקט האמירו ל-8 מיליארד דולר סינגפורי ביולי 2009. צפי הרווח מהקזינו הוא מיליארד דולר בשנה.

על פי התכנון, הפרויקט היה צפוי להוסיף 2.7 מיליארד דולר או 0.8% לתל"ג של סינגפור עד 2015 על ידי יצירת מקום עבודה ל-10,000 איש באופן ישיר ועוד 20,000 איש בצורה עקיפה לתעשייה כולה.

הפרויקט היה צפוי להסתיים בפאזה אחת בשנת 2009, אולם עליית עלויות הבנייה והמשבר הכלכלי הכריחו את החברה לפתוח את המתחם בשלבים. השלב הראשון נפתח לבסוף באופן רשמי ב-23 ביולי 2010. שאר המתחם נשאר תחת בנייה ונפתח ב-17 בפברואר 2011.

אטרקציות
--------

מרינה ביי סנדס כולל 3 מגדלי מלון בני 55 קומות כל אחד, המחוברים ביניהם על ידי תקרת טרסה אחת, הסקאי-פארק.

האזור שבקדמת המגדלים כולל את בלוק התיאטראות, מרכז קונגרסים וגני תערוכה ואת בלוק הקזינו המכיל עד 1,000 שולחנות הימורים ו-1,400 מכונות הימורים. מוזיאון המדע-אמנות ("ArtScience Museum") נמצא בסמיכות לשלושת הבלוקים ובעל צורה של פרח הלוטוס. הגג של המבנה ניתן לפתיחה ומשמש כמפל למי הגשם הנאספים ביום כאשר הגג סגור וכמופע לייזר בלילה כאשר הוא פתוח. המוזיאון נפתח לקהל ב-17 בפברואר 2011.

הסקאי-פארק כולל את בריכת השחיה המוגבהת הארוכה בעולם באורך 146 מ' בעלת קצה נעלם בגובה 191 מ' מעל הקרקע. בסקאי פארק מצויים גם מסעדות יוקרה ומועדוני לילה ותצפית פנורמית הפתוחה לציבור עם נוף של 360 מעלות של כל קו הרקיע של סינגפור.

מתחם הקניות כולל 93,000 מ"ר של שטח מסחר סגור הכולל מעל 300 חנויות ואאוטלטים. תיאטרון הסנדס והגרנד תיאטרון מכילים 1,680 ו-2,155 מקומות בהתאמה ומציגים מספר מופעים המשתנים מעת לעת.

הנוף הפנורמי הנשקף מהבריכה בסקאי פארק ממרומי המרינה ביי סנדס

גלריה
-----

* מרינה ביי סנדס בלילהמרינה ביי סנדס בלילה
* הנוף הנשקף מהסקאי-פארק בלילההנוף הנשקף מהסקאי-פארק בלילה
* "הסינגפור פלייר" - גלגל הענק של סינגפור כפי שנשקף מהסקאי-פארק"הסינגפור פלייר" - גלגל הענק של סינגפור כפי שנשקף מהסקאי-פארק
* מוזיאון ה-ArtScience הבנוי בצורת פרח הלוטוסמוזיאון ה-ArtScience הבנוי בצורת פרח הלוטוס

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מרינה ביי סנדס** |

* 

* אתר האינטרנט הרשמי של מרינה ביי סנדס (באנגלית)
* מרינה ביי סנדס, ברשת החברתית טוויטר

* מרינה ביי סנדס, ברשת החברתית אינסטגרם
* מיכל מרגלית, ‏שלדון אדלסון פותח את מתחם מרינה ביי סאנדס בסינגפור, באתר גלובס, 27 באפריל 2010
* מגדל 1- מרינה ביי סנדס, באתר גורדי השחקים העולמי (באנגלית)
* מגדל 2- מרינה ביי סנדס, באתר גורדי השחקים העולמי (באנגלית)
* מגדל 3- מרינה ביי סנדס, באתר גורדי השחקים העולמי (באנגלית)

הערות שוליים
------------

1. ↑  Sands says Singapore casino opening delayed ב-lasvegassun
2. ↑  Marina Bay Sands set to open 27 Aprilב-Singapore Business Review

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012123471
* MusicBrainz: 13c30da6-d1e1-4060-9e09-d46b76d2c065
* VIAF: 266877820
* WorldCat: lccn-no2012123471

 |